
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 742 


ΑΠΟΦΑΣΕΙΣ 

Αριθμ. 2856/18/ΓΠ 

Κανονισμός Διδακτορικών Σπουδών του Τρήμα¬ 
τος Ιατρικής της Σχολής Επιστημών Υγείας του 
Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017/τ.Α'), σύμφωνα με τις οποίες 
«Τα ΑΕΙ οφείλουν, μέσα σε προθεσμία έξι (6) μηνών από 
την έναρξη ισχύος του παρόντος νόμου να καταρτίσουν 
και να δημοσιεύσουν τους Κανονισμούς του άρθρου 45». 

3. Την απόφασή της Συνέλευσης του Τμήματος Ιατρι¬ 
κής στην αρ. 7/18-12-2017 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ 
ΤΜΗΜΑΤΟΣ ΙΑΤΡΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ 
ΥΓΕΙΑΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1 
Γενικά 

1. Ο Εσωτερικός Κανονισμός Διδακτορικών Διατρι¬ 
βών του Τμήματος Ιατρικής που εγκρίθηκε από την 
7η/18.12.2017 συνεδρίαση της Συνέλευσης του Τμή¬ 
ματος Ιατρικής, εξειδικεύει τα προβλεπόμενα από το 
ν. 4485/2017 «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις» (ΦΕΚ 114/04.08.2017/τ.Α'), με βάση τις ιδιαίτερες 
συνθήκες του συγκεκριμένου ερευνητικού χώρου και 
τους στόχους ποιότητας του Τμήματος. 


2. Αρμόδιο όργανο για την τήρηση του Νόμου και των 
Κανονισμών που διέπουν την εκπόνηση των διδακτορι¬ 
κών διατριβών, καθώς και των οποιωνδήποτε θεμάτων 
ενδεχομένως προκύψουν κατά τη διάρκεια εκπόνησης 
συγκεκριμένων διδακτορικών διατριβών, είναι η Συνέ¬ 
λευση του Τμήματος, η οποία συνέρχεται σε τακτικές 
συνεδριάσεις, σε προκαθορισμένες ημερομηνίες που 
προσδιορίζονται στην αρχή κάθε ακαδημαϊκού έτους. 

3. Εισηγητής των θεμάτων των τακτικών ή και τυχόν 
έκτακτων συνεδριάσεων της Συνέλευσης και αρμόδιος 
για την παρακολούθηση των θεμάτων που έχουν σχέση 
με τις διδακτορικές διατριβές ορίζεται κατά νόμο από 
τον Πρόεδρο, ο Αναπληρωτής ΠρόεδροςτουΤμήματος. 

4. Η αίτηση εκπόνησης και τα συνοδά έγγραφα, οι Εκ¬ 
θέσεις Προόδου και το τελικό κείμενο της διδακτορικής 
διατριβής συντάσσονται στην ελληνική ή αγγλική γλώσ¬ 
σα στην οποία γίνεται, επίσης, η ανάπτυξη της διατριβής 
κατά την τελική αξιολόγηση και σε μία δεύτερη γλώσσα 
αν επιθυμεί ο υποψήφιος και το εγκρίνει η Συνέλευση. 

Άρθρο 2 

Κριτήρια επιλογής υποψηφίων 

Το άρθρο 38 παρ. 1 του ν. 4485/2017 εξειδικεύεται 
ως ακολούθως: 

1. Δικαίωμα υποβολής αίτησης για την εκπόνηση δι¬ 
δακτορικής διατριβής έχουν όσοι πληρούν τα κάτωθι: 

ί. α. Είναι κάτοχοι πτυχίου Τμημάτων/Σχολών Ιατρικής 
της ημεδαπής ή αναγνωρισμένου τίτλου της αλλοδαπής ή 

β. Είναι κάτοχοι πτυχίου Τμημάτων/Σχολών βιοϊατρι- 
κών επιστημών και 

ϋ. Είναι κάτοχοι Διπλώματος Μεταπτυχιακών Σπουδών 
(ΔΜΣ) το γνωστικό αντικείμενο του οποίου εμπίπτει στο 
ευρύτερο πλαίσιο των βιοϊατρικών επιστημών και 

ϋί. Διαθέτουν επαρκή γνώση της Αγγλικής γλώσσας, 
η οποία, εφόσον δεν πιστοποιείται από ανάλογα έγγρα¬ 
φα, βεβαιώνεται από την Τριμελή Επιτροπή. 

2. Το Τμήμα Ιατρικής του Πανεπιστημίου Θεσσαλίας 
επιθυμεί να προάγει τη διεπιστημονική έρευνα, στο 
μέτρο που αυτή μπορεί να συμβάλει στη γενικότερη 
πρόοδο των βιοϊατρικών επιστημών, καθώς και στην 
ανάπτυξη συνεργιών με Τμήματα άλλων θετικών ή και 
θεωρητικών επιστημών, αλλά και στο βαθμό που επιτρέ¬ 
πεται από τις παρούσες δυνατότητες που διαθέτει για 
την υποστήριξη τέτοιου είδους έρευνας. Κατόπιν αυτού, 
μη κάτοχοι πτυχίου Τμημάτων/Σχολών των βιοϊατρικών 

επιστημών αλλά κάτοχοι ΔΜΣ μπορούν να υποβάλουν 
αίτηση εκπόνησης διδακτορικής διατριβής, με τις ακό¬ 
λουθες όμως προϋποθέσεις: 

ί.Το αντικείμενο της διδακτορικής διατριβής να είναι 
διεπιστημονικό και 

ϋ. Σημαντικό μέρος του αντικειμένου της διδακτορικής 
διατριβής να εμπίπτει αβίαστα στο πλαίσιο των βιοϊατρι- 
κών επιστημών και 

Μί. Το πτυχίο και το ΔΜΣ του ενδιαφερομένου να πα¬ 
ρουσιάζουν γνωστική συνάφεια με το άλλο μέρος του 
διεπιστημονικού αντικειμένου της διδακτορικής διατρι¬ 
βής και 

ίν. Να υπάρχει στοΤμήμα μέλος ΔΕΠ με ανάλογο γνω¬ 
στικό αντικείμενο, ώστε να μπορεί να αναλάβει την επί¬ 
βλεψη μιας τέτοιας διδακτορικής διατριβής. 

ν. Τα άλλα δύο μέλη της Τριμελούς Επιτροπής να 
προέρχονται από Τμήματα και να έχουν γνωστικό αντι¬ 
κείμενο, που είναι συναφή με εκείνο της διδακτορικής 
διατριβής. 

Ενδιαφερόμενοι που ανήκουν σε αυτή την κατηγορία 
πτυχιούχων και δεν διαθέτουν ΔΜΣ, δεν έχουν, σε καμιά 
περίπτωση, δικαίωμα υποβολής αίτησης για την εκπό¬ 
νηση διδακτορικής διατριβής. 

3. Κριτήρια εξαιρετικών περιπτώσεων, προκειμένου να 
γίνει δεκτή αίτηση εκπόνησης διδακτορικής διατριβής 
από μη κάτοχο ΔΜΣ ή από κάτοχο ΔΜΣ το γνωστικό αντι¬ 
κείμενο του οποίου δεν εμπίπτει στο ευρύτερο πλαίσιο 
των βιοϊατρικών επιστημών, αποτελούν: 

ί.Το πτυχίο Ιατρικής ή άλλων Τμημάτων/Σχολών βιοϊ- 
ατρικών επιστημών με πενταετή ή μεγαλύτερη διάρκεια 
σπουδών ή 

ϋ. Ο τίτλος αναγνωρισμένης σε κράτος της Ευρωπαϊκής 
Ένωσης ιατρικής ειδικότητας ή 

Μί. Δύο πτυχία εκ των οποίων το ένα να εμπίπτει στον 
τομέα των βιοϊατρικών επιστημών ή πτυχίο και διδακτο¬ 
ρική διατριβή εκ των οποίων το ένα να εμπίπτει στον 
τομέα βιοϊατρικών επιστημών 
Άρθρο 3 

Διαδικασία κατάθεσης και έγκρισης αίτησης 
εκπόνησης διδακτορικής διατριβής 

1. Πριν από την υποβολή αίτησης εκπόνησης διδα¬ 
κτορικής διατριβής, ο ενδιαφερόμενος συνεργάζεται 
με μέλος ΔΕΠ που, σύμφωνα με το ν. 4485/2017, έχει 
δικαίωμα να είναι επιβλέπων καθηγητής, προκειμένου 
να προσδιοριστεί το θέμα της διατριβής, να συνταχθεί το 
ερευνητικό πρωτόκολλο και να διασφαλιστούν οι πόροι 
και οι τεχνικές δυνατότητες εκπόνησης της διατριβής. 

2. Η αίτηση εκπόνησης διδακτορικής διατριβής συ- 
ντάσσεται από τον ενδιαφερόμενο, προσυπογράφεται 
όπωςπροβλέπεται στο παρακάτω άρθρο 4, και υποβάλ¬ 
λεται στη Γραμματεία του Τμήματος εντός των πρώτων 
δέκα (10) εργάσιμων ημερών κάθε δεύτερου μήνα, αρ¬ 
χής γενομένης από το Σεπτέμβριο. 

3. Είναι δυνατή η υποβολή αίτησης και εκτός των ανω¬ 
τέρω ημερομηνιών σε έκτακτες περιπτώσεις, όπως στην 
περίπτωση προκήρυξης ερευνητικών προγραμμάτων ή 
διδακτορικών υποτροφιών με προθεσμίες λήξης που δεν 
καλύπτονται από τις ανωτέρω ημερομηνίες, και μετά από 
σύμφωνη γνώμη της Συνέλευσης του Τμήματος. 


4. Η όλη διαδικασία της προπαρασκευής, εισήγησης 
και ανάθεσηςτων διδακτορικών διατριβών διεκπεραιώ- 
νεται μέσω διαδικασιών του εκάστοτεΤομέα στον οποίο 
ανήκει ο επιβλέπων, όπου δίνεται η δυνατότητα προαι¬ 
ρετικής ενημερωτικής παρουσίασης του ερευνητικού 
πρωτοκόλλου. 

5. Αφού η Γραμματεία ελέγξει την τυπική πληρότητα 
της αίτησης, η Συνέλευση τις κατηγοριοποιεί με βάση 
την συνάφεια του ερευνητικού αντικειμένου και μετά 
από εισήγηση του Τομέα, ορίζει μία τριμελή επιτροπή 
ανά κατηγορία αιτήσεων και αποφασίζει για την ανα¬ 
γκαιότητα λήψης άδειας από την Εσωτερική Επιτροπή 
Δεοντολογίας του Τ μήματος. 

6. Κάθε τριμελής επιτροπή, που αποτελείται από μέλη 
ΔΕΠ του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψη¬ 
φίους σε συνέντευξη. Κατόπιν υποβάλει στη Συνέλευση 
τουΤμήματος αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμε- 
νος επιβλέπων, σύμφωνα με το άρθρο 7 του παρόντος 
κανονισμού, εφόσον αυτός δεν έχει προταθεί από τον 
υποψήφιο. 

7. Η Συνέλευση του Τ μήματος, αφού λάβει τη γνώμη του 
προτεινόμενου επιβλέποντος,τη συνεκτιμά με το υπόμνη¬ 
μα της επιτροπής και εγκρίνει ή απορρίπτει αιτιολογημένα 
την αίτηση του υποψηφίου και στην πρώτη περίπτωση 
ορίζει και την Τριμελή Συμβουλευτική Επιτροπή. 

8. Αποκλείονται από μέλη τηςΤριμελούς Επιτροπής μέ¬ 
χρι και δευτέρου βαθμού συγγενείςτου ενδιαφερομένου. 

9. Η ημερομηνία έγκρισης της αίτησης από τη Συνέλευ¬ 
ση θεωρείται και ως ημερομηνία έναρξης της εκπόνησης 
της διδακτορικής διατριβής. 

10. Τα ονόματα των υποψήφιων διδακτόρων, των 
επιβλεπόντων μελών ΔΕΠ ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 4 

Η αίτηση εκπόνησης διδακτορικής διατριβής 

1. Η αίτηση εκπόνησης διδακτορικής διατριβής συ- 
ντάσσεται από τον ενδιαφερόμενο στα προβλεπόμενα 
έντυπα που διατίθενται από τη Γραμματεία του Τμήμα¬ 
τος. Υποβάλλεται δε με τα απαραίτητα δικαιολογητικά 
και σε ηλεκτρονική και σε έντυπη μορφή. 

2. Η αίτηση συνοδεύεται υποχρεωτικώς από τα ακό¬ 
λουθα: 

ί. Φωτοτυπία Δελτίου Αστυνομικής Ταυτότητας ή Δι¬ 
αβατηρίου. 

ϋ. Αντίγραφο πτυχίου. Στην περίπτωση αποφοίτων ξέ¬ 
νων πανεπιστημίων συνυποβάλλονται τα προβλεπόμενα 
απάτην ελληνική νομοθεσία έγγραφα αναγνώρισης του 
πτυχίου. 

Μί. Αναλυτική βαθμολογία 

ίν. Αντίγραφο Διπλώματος Μεταπτυχιακών Σπουδών 
(ΔΜΣ). Στην περίπτωση αποφοίτων Προγραμμάτων 
Μεταπτυχιακών Σπουδών ξένων πανεπιστημίων συνυ- 

ττοβάλλονται τα προβλεπόμενα από την ελληνική νομο¬ 
θεσία έγγραφα αναγνώρισης του ΔΜΣ. 
ν. Αναλυτική βαθμολογία ΔΜΣ. 
νί. Πιστοποιητικό γλωσσομάθειας της Αγγλικής γλώσ¬ 
σας. Αν δεν υπάρχει, βεβαιώνεται από τον επιβλέποντα 
καθηγητή. 

νϋ. Βιογραφικό σημείωμα. 

νίϋ. Προσχέδιο διδακτορικής διατριβής - Ερευνητικό 
πρωτόκολλο. 

ίχ. Σύντομη περίληψη στην ελληνική και στην αγγλική 
γλώσσα, η οποία θα αναρτηθεί. 

χ. Άδεια της Εσωτερικής Επιτροπής Δεοντολογίας του 
Τμήματος ή άλλου τυχόν εμπλεκόμενου φορέα, όπου 
απαιτείται. 

χί. Υπεύθυνη δήλωση ότι έχει λάβει γνώση του παρό¬ 
ντος κανονισμού και τον αποδέχεται, 
χϋ. Αίτηση για χορήγηση ηλεκτρονικής διεύθυνσης. 

3. Σε περίπτωση που ο υποψήφιος δεν κατέχει ΔΜΣ, 
πρέπει να προσκομίσει αποδεικτικά που μπορούν να 
στοιχειοθετήσουν την σύμφωνα με ειδικές περιπτώσεις 
αποδοχή της αίτησής του, όπως προβλέπεται ανωτέρω. 

4. Η αίτηση εκπόνησης διδακτορικής διατριβής συνο¬ 
δεύεται από βεβαίωση του προτεινόμενου ως επιβλέπο- 
ντα καθηγητή μέλους ΔΕΠ, στην οποία: 

ί. Δηλώνονται τα Εργαστήρια ή και οι Κλινικές του 
Τμήματος ή άλλων ιδρυμάτων που θα εμπλακούν, με 
οποιονδήποτε τρόπο, στην εκπόνηση της διατριβής. 

μ. Όταν το προτεινόμενο ως επιβλέπων καθηγητής μέ¬ 
λος ΔΕΠ δεν είναι ο ίδιος διευθυντής του Εργαστηρίου/ 
Κλινικής, όπου θα εκπονηθεί η διατριβή, η βεβαίωση 
προσυπογράφεται από τον αντίστοιχο Διευθυντή Ερ- 
γαστηρίου/Κλινικής. 

Νί. Η βεβαίωση προσυπογράφεται, επίσης, από τους 
Διευθυντές των Εργαστηρίων ή Κλινικών του Τμήματος 
ή άλλων ιδρυμάτων που ενδεχομένως θα συνεργαστούν 
άμεσα για την εκπόνηση της διατριβής, ή από τα οποία 
απλώς θα συλλεγεί υλικό που θα χρησιμοποιηθεί κατά 
την εκπόνηση της διατριβής, όπως δηλώνεται στη βε¬ 
βαίωση. 

ίν. Δηλώνεται η προέλευση του απαιτούμενου βιολο¬ 
γικού υλικού (ασθενείς και μάρτυρες, πειραματόζωα, μη 
εμπορικά διαθέσιμες κυτταρικές σειρές κ.ά.). 

ν. Δηλώνεται αν, από το ερευνητικό πρωτόκολλο και 
σύμφωνα με τους διεθνείς κανόνες της βιοϊατρικής έρευ¬ 
νας και με την ισχύουσα ευρωπαϊκή και ελληνική νομο¬ 
θεσία, προβλέπεται άδεια της Εσωτερικής Επιτροπής 
Δεοντολογίας του Τμήματος ή άλλου φορέα. 

νί. Δηλώνεται ότι υποχρεωτικά εντός του πρώτου εξα¬ 
μήνου των σπουδών, ο υποψήφιος θα παρακολουθήσει 
επιτυχώς μάθημα Μεθοδολογίας Έρευνας, το οποίο θα 
πραγματοποιείται δύο (2) φορές το χρόνο. Η παρακο¬ 
λούθηση του μαθήματος πραγματοποιείται χωρίς την 
καταβολή διδάκτρων. 

νϋ. Βεβαιώνεται ότι έχουν διασφαλιστεί οι απαιτούμε- 
νοι οικονομικοί πόροι. 

νίϋ. Βεβαιώνεται η διαθεσιμότητα της απαιτούμενης 
τεχνολογίας για τους σκοπούς της διατριβής. 

ίχ. Δηλώνεται αν η διατριβή θα εκπονηθεί στο πλαίσιο 
κάποιου χρηματοδοτούμενου ερευνητικού προγράμ¬ 
ματος. 


χ. Δηλώνεται αν ο υποψήφιος έχει εξασφαλίσει υπο¬ 
τροφία για την εκπόνηση της διατριβής του. 

Άρθρο 5 

Προσχέδιο διδακτορικής διατριβής - 

Ερευνητικό πρωτόκολλο (ΠΔΔ-ΕΠ) 

Ι.Το ΠΔΔ-ΕΠ συντάσσεται σύμφωνα με τους διεθνώς 
κρατούντες κανόνες της έρευνας και τον Κώδικα Δεο¬ 
ντολογίας του Πανεπιστημίου Θεσσαλίας και αποτελεί 
αναπόσπαστο μέρος της αίτησης εκπόνησης διδακτο¬ 
ρικής διατριβής. 

2. Το ΠΔΔ-ΕΠ μπορεί να συνταχθεί στην ελληνική ή 
αγγλική γλώσσα στην οποία γίνεται, επίσης, η ανάπτυξη 
της διατριβής κατά την τελική αξιολόγηση και σε μία 
δεύτερη γλώσσα αν επιθυμεί ο υποψήφιος και το εγκρί¬ 
νει η Συνέλευση. 

3. Η συγγραφή του ΠΔΔ-ΕΠ πρέπει να είναι τέτοια, 
ώστε η αξιολόγησή του να είναι εφικτή από μη αυστη¬ 
ρά εξειδικευμένους στο συγκεκριμένο αντικείμενο επι¬ 
στήμονες. 

4.0 τίτλος πρέπει να είναι σαφής και περιεκτικός, αλλά 
και αρκούντως γενικός, ώστε να επιδέχεται εξειδίκευ- 
σης σύμφωνα με αλλαγές που ενδεχομένως θα υπαγο- 
ρευθούν από την πορεία υλοποίησης του ερευνητικού 
πρωτοκόλλου. 

5. Η καταγραφή της υπάρχουσας επί του θέματος γνώ¬ 
σης πρέπει να γίνεται κατά τέτοιο τρόπο, ώστε: 

ί. να τεκμηριώνεται με παράθεση των αντίστοιχων βι¬ 
βλιογραφικών παραπομπών, 

Μ. να απορρέουν αβίαστατα επιστημονικά ερωτήματα, 
με τα οποία θα ασχοληθεί η διατριβή. 

6. Η ερευνητική υπόθεση, οι γενικοί και οι τυχόν επι- 
μέρους στόχοι του ερευνητικού πρωτοκόλλου πρέπει να 
παρουσιάζονται με σαφήνεια και λεπτομέρεια. 

7. Η μεθοδολογία έρευνας που θα ακολουθηθεί για 
τη διερεύνηση της ερευνητικής υπόθεσης και την προ¬ 
σέγγιση των στόχων του πρωτοκόλλου, καθώς και οι 
στατιστικές μέθοδοι που προβλέπεται να χρησιμοποι¬ 
ηθούν για την ανάλυση των αποτελεσμάτων, πρέπει να 
παρουσιάζονται έτσι ώστε να φαίνεται ότι είναι πράγματι 
κατάλληλες γι' αυτό το σκοπό και ότι μπορεί να οδηγή¬ 
σουν σε έγκυρα συμπεράσματα. Ειδικότερα: 

ί. Αναγράφεται το είδος της έρευνας. 

Μ. Τεκμηριώνεται βιβλιογραφικά ότι οι μέθοδοι και οι 
τεχνικές, που σχεδιάζεται να χρησιμοποιηθούν, είναι 
κατάλληλες για την κάλυψη των ερευνητικών στόχων. 

μι. Στα πειραματικά πρωτόκολλα, περιγράφονται οι 
τεχνικές που θα εφαρμοστούν και διευκρινίζεται ποιες 
από αυτές θα εφαρμόσει ο υποψήφιος και ποιες θα διε- 
νεργηθούν από άλλους και ποιους. 

ίν. Η περιγραφή των τεχνικών πρέπει να είναι λεπτομε¬ 
ρής (όργανα, υλικά, διαχείριση δειγμάτων, πειραματικά 
βήματα κ.ά.), ώστε να φαίνεται ότι ο υποψήφιος έχει δι¬ 
απιστώσει και επιλύσει, σε θεωρητικό τουλάχιστον επί¬ 
πεδο, τα σημαντικότερα προβλήματα, που ενδέχεται να 
αντιμετωπίσει κατά τη διεξαγωγή της έρευνας. 

8. Το βιολογικό υλικό που θα χρησιμοποιηθεί, περι- 
γράφεται με ακρίβεια, καθώς και οι πηγές προέλευσής 
του. Αν απαιτείται από το είδος της έρευνας, παρατίθεται 

ανάλυση ισχύος (ροννθΓ 3Π3ΐγ5ΐ5) και αιτιολογούνται τυ¬ 
χόν αναμενόμενες παρεκκλίσεις από το προβλεπόμενο 
μέγεθος του δείγματος. 

9. Γίνεται ακριβής αναφορά των προβλέψεων της 
διεθνούς ερευνητικής πρακτικής και της ελληνικής και 
ευρωπαϊκής νομοθεσίας, οι οποίες απορρέουν από τη 
χρήση του συγκεκριμένου υλικού και την εφαρμογή 
συγκεκριμένων παρεμβάσεων. 

10. Σε περίπτωση χρησιμοποίησης πειραματόζωων θα 
πρέπει να τηρείται η προβλεπόμενη νομοθεσία. 

11. Σε περίπτωση συμμετοχής ασθενών ή υγιών μαρ¬ 
τύρων από τους οποίους θα γίνει λήψη ή όχι βιολογικού 
υλικού ή θα συμμετέχουν σε κλινικές δοκιμές ή σε επιδη- 
μιολογικές μελέτες ή σε κάθε άλλου είδους έρευνα, θα 
πρέπει να τηρείται η προβλεπόμενη νομοθεσία. 

12. Περιγράφονται οι απαιτούμενες ενέργειες (π.χ. 
συγκατάθεση) και τα αρμόδια επιστημονικά ή κρατικά 
όργανα, από τα οποίους έχει ή πρόκειται να ζητηθεί η 
προβλεπόμενη άδεια. Στην αντίθετη περίπτωση ανα¬ 
γράφεται ρητά ότι δεν απαιτούνται ανάλογες ενέργειες. 

13. Περιγράφονται τα αναμενόμενα αποτελέσματα και 
η σημασία τους, πιθανοί κίνδυνοι που ενδέχεται να παρε¬ 
μποδίσουν την προβλεπόμενη εξέλιξη του ερευνητικού 
πρωτοκόλλου, καθώς και οι εναλλακτικές προτάσεις που 
υπάρχουν για την αντιμετώπισή τους. 

Άρθρο 6 

Παρακολούθηση υποχρεωτικών μαθημάτων 

1. Οι υποψήφιοι διδάκτορες που γίνονται δεκτοί θα 
πρέπει να παρακολουθήσουν επιτυχώς εντός εξαμήνου 
μάθημα Μεθοδολογίας Έρευνας. 

2. Ο υποψήφιος διδάκτορας είναι υποχρεωμένος να 
παρακολουθήσει επιτυχώς επιπλέον μαθήματα των 
ΠΜΣ ή εκπαιδευτικά σεμινάρια τα οποία εμπίπτουν στο 
ερευνητικό πεδίο της διδακτορικής διατριβής, κατόπιν 
υπόδειξης του Τομέα στον οποίο εκπονείται η διδακτο¬ 
ρική διατριβή. 

3. Η επιτυχής παρακολούθηση των παραπάνω μαθη¬ 
μάτων επιβεβαιώνεται με βεβαιώσεις των υπευθύνων 
των μαθημάτων οι οποίες υποβάλλονται στη Γραμματεία. 

Άρθρο 7 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών 
έχουν τα μέλη ΔΕΠ α' βαθμίδας, αναπληρωτή και επί¬ 
κουρου του οικείου ή άλλου ΑΕΙ ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, σύμ¬ 
φωνα με το ν. 4485/2017. 

2. Η επίβλεψη διδακτορικής διατριβής του Τμήματος 
Ιατρικής του Πανεπιστημίου Θεσσαλίας από μέλος ΔΕΠ 
άλλου ΑΕΙ ή ερευνητή προϋποθέτει αιτιολογημένη τεκ¬ 
μηρίωση και απόφαση της Συνέλευσης του Τμήματος και 
σε καμία περίπτωση δεν υποδηλώνει συνεπίβλεψη, όπως 
αυτή ορίζεται στο άρθρο 16 του παρόντος κανονισμού. 

3. Η Συνέλευση του Τμήματος, μετά από πρόταση 
Τομέα, αναθέτει στον προτεινόμενο επιβλέποντα, την 
επίβλεψη της διδακτορικής διατριβής και ορίζει τριμελή 


συμβουλευτική επιτροπή, με αρμοδιότητα να πλαισιώ¬ 
νει και να υποστηρίζει την εκπόνηση και συγγραφή της. 
Στην επιτροπή μετέχουν ως μέλη, ο επιβλέπων και δύο 
ακόμη μέλη ΔΕΠ α' βαθμίδας, αναπληρωτή και επίκου¬ 
ρου από το οικείο ή άλλο ΑΕΙ ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι διδακτορικού διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος ΔΕΠ από τις τρεις πρώτες βαθμίδες του 
οικείου Τμήματος. 

4. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμή¬ 
ματος, μετά από πρόταση του Τομέα, εκτιμώντας τις 
περιστάσεις και ύστερα από αίτηση του υποψήφιου δι¬ 
δάκτορα, τη γνώμη των άλλων δύο μελών της τριμελούς 
καθώς και τη γνώμη του προτεινόμενου επιβλέποντος, 
αποφασίζει είτε να αναθέσει την επίβλεψη της διδακτο¬ 
ρικής διατριβής στον προτεινόμενο επιβλέποντα ή σε 
κάποιο από τα δύο άλλα μέλη της τριμελούς. 

5. Αν ο αρχικός επιβλέπων μετακινηθεί σε άλλο ΑΕΙ ή 
Τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει ανα- 
λάβει, και ο τίτλος απονέμεται από το ΑΕΙ, στο οποίο ανή¬ 
κει το Τμήμα, όπου ξεκίνησε η εκπόνηση της διατριβής. 

Άρθρο 8 

Παρακολούθηση εκπόνησης 

1. Για την παρακολούθηση της εκπόνησης της διδα¬ 
κτορικής διατριβής και την καθοδήγηση του υποψηφίου 
είναι υπεύθυνοι ο επιβλέπων καθηγητής και τα άλλα δύο 
μέλη της Τριμελούς Συμβουλευτικής Επιτροπής. 

2. Από την Τριμελή Συμβουλευτική Επιτροπή υποβάλ¬ 
λεται ετήσια έκθεση προόδου (1η, 2η, 3η κ.λπ), στον 
Τομέα, ο οποίος και τις ελέγχει σε ειδικές για αυτό τον 
λόγο Συνελεύσεις που καλούνται ανά εξάμηνο. Η έκθεση 
κοινοποιείται στη Γραμματεία του Τμήματος μαζί με τη 
σύμφωνη με τη συνέχιση της διδακτορικής διατριβής 
γνώμη του Τομέα. Αν σε χρονικό διάστημα έξι μηνών 
μετά τη παρέλευση του έτους και μετά από έγκαιρη προ¬ 
ειδοποίηση από τη Γραμματεία του Τομέα, δεν κατατεθεί 
έκθεση προόδου ή αν μετά από εισήγηση τηςΤριμελούς 
ο Τομέας διαφωνήσει με την συνέχιση της διδακτορικής 
διατριβής, η συνέχιση ή η διακοπή της διδακτορικής δι¬ 
ατριβής έρχεται ως θέμα προς συζήτηση στη Συνέλευση 
του Τμήματος. 

3. Οι Εκθέσεις Προόδου πρέπει να είναι τρεις (3), εφό¬ 
σον η διδακτορική διατριβή ολοκληρωθεί εντός του 
αντιστοίχως προβλεπόμενου ελάχιστου χρόνου. Σε περί¬ 
πτωση παράτασης του χρόνου εκπόνησης της διατριβής, 
συνεχίζουν να υποβάλλονται ετήσιες Εκθέσεις Προόδου. 

4. Οι Εκθέσεις Προόδου κατατίθενται στη Γραμματεία 
εντός έξι (6) το πολύ μηνών από την πάροδο έτους από 
την έγκριση της αίτησης εκπόνησης της διατριβής από τη 
Συνέλευση, η πρώτη, και από την ημερομηνία κατάθεσης 
της προηγούμενης Έκθεσης, οι επόμενες. Τυχόν χρήση 
αυτού του δικαιώματος, σε καμιά περίπτωση, δεν συνε¬ 
πάγεται παράταση του χρόνου εκπόνησης της διατριβής 
ούτε μείωση του αριθμού των Εκθέσεων Προόδου, όπως 
αυτός ορίζεται στην προηγούμενη παράγραφο. 

5.0 υποψήφιος υποχρεούται να τηρεί αρχείο της δια¬ 
τριβής του, με όλα τα στοιχεία που αφορούν την εκπό¬ 
νησή της (π.χ. πρωτόκολλα εργαστηριακών μεθόδων, 
αρχείο πειραμάτων, φάκελοι αποτελεσμάτων, έγγραφα 
συγκατάθεσης ασθενών, άδειες επιτροπών δεοντολογί¬ 
ας κ.λπ.), το οποίο να είναι ανά πάσα στιγμή στη διάθε¬ 
ση της Συνέλευσης ή οποιοσδήποτε άλλου αρμοδίως 
εξουσιοδοτημένου για τον έλεγχο της καλής ερευνητικής 
πρακτικής, επιστημονικού ή κρατικού φορέα. Όλα τα 
παραπάνω έγγραφα αποτελούν περιουσία του Εργα¬ 
στηρίου, στο οποίο εκπονείται η διατριβή. 

6. Προτείνεται τα Εργαστήρια/Κλινικές να συμπερι- 
λάβουν στο εκπαιδευτικό τους πρόγραμμα συνεδρίες 
παρουσίασης της προόδου των διδακτορικών διατρι¬ 
βών, με στόχο αφενός τη διαφάνεια και τη διάχυση των 
σχετικών ερευνητικών δραστηριοτήτων και αφετέρου 
την έκθεση των υποψηφίων στον ανοικτό επιστημονικό 
διάλογο. Οι παρουσιάσεις αυτές αναφέρονται στις αντί¬ 
στοιχες Εκθέσεις Προόδου. 

7.0 υποψήφιος συμμετέχει εθελοντικά στο προπτυχι¬ 
ακό ή μεταπτυχιακό εκπαιδευτικό πρόγραμμα των εργα- 
στηρίων/κλινικών με έργο που του αναθέτει ο επιβλέπων 
καθηγητής και το οποίο συνεκτιμάται κατά την τελική 
αξιολόγηση και κρίση της διατριβής του. 

8. Οι Εκθέσεις Προόδου των διδακτορικών διατριβών 
συνυπογράφονται από όλα τα μέλη της Τριμελούς Επι¬ 
τροπής και υποβάλλονται ανά ένα ημερολογιακό έτος 
μετά από την έγκριση της αίτησης του υποψηφίου από 
τη Συνέλευση. 

9. Στην Έκθεση Προόδου περιγράφεται αναλυτικά το 
έργο που παρήγαγε ο υποψήφιος κατά το διάστημα που 
παρήλθε απάτην ημερομηνία έγκρισης της αίτησής του 
από τη Συνέλευση ή υποβολής της προηγούμενης Έκ¬ 
θεσης. Ειδικότερα: 

ί. Καταγράφεται η αντιμετώπιση τυχόν εκκρεμοτήτων 
που είχαν δηλωθεί στην αίτηση εκπόνησης της διατρι¬ 
βής, όπως π.χ. η αντιμετώπιση θεμάτων ηθικής και δεο¬ 
ντολογίας με την εξασφάλιση των αντίστοιχων αδειών 
χρήσης βιολογικού υλικού, αλλαγή των μαθημάτων ΠΜΣ 
που είχαν δηλώσει ότι θα παρακολουθήσουν οι μη κά¬ 
τοχοι ΔΜΣ κ.ά. 

ίί. Αναφέρεται η τήρηση του ερευνητικού πρωτοκόλ¬ 
λου. Τυχόν παρεκκλίσεις που υπαγορεύθηκαν από προ¬ 
βλήματα που δεν είχαν προβλεφθεί, από ασυμφωνία 
των αποτελεσμάτων σε σχέση με τα αναμενόμενα, από 
εξελίξεις του θέματος που δημοσιεύθηκαν εντω μεταξύ 
ή από άλλους λόγους, αιτιολογούνται ανάλογα και περι- 
γράφονται οι συνέπειέςτους στην εξέλιξη της έρευνας. 

ίίί. Γίνεται συνοπτική περιγραφή των μέχρι στιγμής 
αποτελεσμάτων και συνυποβάλλονται τυχόν ανακοι¬ 
νώσεις ή δημοσιεύσεις. 


ίν. Αναφέρονται οι εκπαιδευτικές δραστηριότητες, 
στις οποίες ενδεχομένως συμμετείχε ο υποψήφιος, στο 
πλαίσιο του αντικειμένου της διατριβής του. 

ν. Αναφέρεται η απόδοσή του σε εκπαιδευτικό έργο 
που τυχόν τού έχει ανατεθεί. 

νί. Αναφέρεται η πρόοδος της συγγραφής της διατριβής. 

10. Σε περίπτωση που, κατά τη διάρκεια εκπόνησης 
διδακτορικής διατριβής, προκύψουν απρόβλεπτα προ¬ 
βλήματα της ερευνητικής διαδικασίας, τα οποία καθι¬ 
στούν αδύνατη την ολοκλήρωσή της εντός του μέγιστου 
χρόνου εκπόνησης, όπως καθορίζεται από τον παρόντα 
κανονισμό, στην αντίστοιχη Έκθεση Προόδου δηλώνεται 
ο προβλεπόμενος χρόνος παράτασης της εκπόνησης, 
σύμφωνα με το παρακάτω άρθρο 10, παρ. 2. 

11. Στην τελευταία Έκθεση Προόδου: 

ί. Όπου κριθεί σκόπιμο εξειδικεύεται ο οριστικός τίτλος 
της διδακτορικής διατριβής στο πλαίσιο του τίτλου που 
είχε προσδιοριστεί στην αίτηση εκπόνησης και στο ερευ¬ 
νητικό πρωτόκολλο, σύμφωνα με το παραπάνω άρθρο 5, 
παρ. 4. Η εξειδίκευση εγκρίνεται από τη Συνέλευση του 
Τμήματος, η οποία είναι υπεύθυνη να προσδιορίσει αν 
είναι εξειδίκευση ή αλλαγή θέματος, μετά από εισήγηση 
του οικείου Τομέα. Στην τελευταία περίπτωση θα ισχύ- 
σουν όσα ορίζονται στο άρθρο 9. 

ίί. Δηλώνεται ρητά ότι ο υποψήφιος έχει ολοκληρώσει 
το ερευνητικό μέρος της διδακτορικής διατριβής. 
Άρθρο 9 

Αλλαγή θέματος της διατριβής ή 
μελών της Τριμελούς Επιτροπής 

1. Αλλαγή του θέματος της διδακτορικής διατριβής 
κατά τη διάρκεια της εκπόνησής της, υπό την έννοια 
της αλλαγής του ερευνητικού αντικειμένου, μπορεί να 
γίνει μόνον εφόσον η εκπόνησή της αναλαμβάνεται από 
την ίδια Τριμελή Συμβουλευτική Επιτροπή και μετά από 
κοινή αίτηση των μελών της και του υποψηφίου προς 
τη Συνέλευση. 

2. Αλλαγή του θέματος της διδακτορικής διατριβής 
επιτρέπεται μόνον εφάπαξ για κάθε συγκεκριμένο υπο¬ 
ψήφιο και μόνο σε εξαιρετικές και σαφώς αιτιολογημένες 
περιπτώσεις. 

3. Η αίτηση αλλαγής του θέματος της διδακτορικής 
διατριβής συνοδεύεται από νέο ερευνητικό πρωτόκολλο 
και ακολουθείται η ίδια διαδικασία ως επί της πρώτης 
κατάθεσης της αίτησης. 

4. Η έγκριση της αίτησης συνεπάγεται επανέναρξη του 
χρόνου διάρκειας της διατριβής. 

5. Εκτός από τα προβλεπόμενα του άρθρου 7, που 
αφορούν τον επιβλέποντα, η Συνέλευση μπορεί να 
αντικαταστήσει μέλος της τριμελούς συμβουλευτικής 
επιτροπής, αν αυτό εκλείψει, παραιτηθεί, χάσει την ιδι¬ 
ότητα του μέλους ΔΕΠ (πλην της περίπτωσης συντα- 
ξιοδότησης) ή αιτιολογημένα αδυνατεί να τελέσει τα 
καθή κοντά του. 

Άρθρο 10 

Διάρκεια εκπόνησης και διακοπή 
εκπόνησης διδακτορικής διατριβής 

1. Η χρονική διάρκεια για την απόκτηση διδακτορικού 

διπλώματος είναι από τρία (3) πλήρη ημερολογιακά έτη 
(ελάχιστη διάρκεια) από την ημερομηνία ορισμού της 
τριμελούς συμβουλευτικής επιτροπής έως και πέντε (5) 
ημερολογιακά έτη, η οποία μπορεί να διαρκέσει έως και 
επτά (7) ημερολογιακά έτη (μέγιστη διάρκεια). 

2. Η μέγιστη χρονική διάρκεια προβλέπεται από τις 
ανάγκες του εκάστοτε ερευνητικού πρωτοκόλλου και 
εγκρίνεται από τη Συνέλευση του Τμήματος, μετά από 
εισήγηση του οικείου Τομέα. Σε εξαιρετικές περιπτώσεις 
η μέγιστη χρονική διάρκεια εκπόνησης μπορεί να είναι 
μεγαλύτερη των επτά (7) ημερολογιακών ετών, μετά 
τεκμηριωμένη πρόταση τηςΤριμελούςΣυμβουλευτικής 
Επιτροπής, σύμφωνη γνώμη του Τομέα και έγκριση της 
Συνέλευσης του Τμήματος. 

3. Χρήση του δικαιώματος παράτασης του μέγιστου 
χρόνου εκπόνησης της διδακτορικής διατριβής μπορεί 
να γίνει για λόγους απρόβλεπτων προβλημάτων που εν¬ 
δέχεται να προκύψουν κατά την ερευνητική διαδικασία 
και τα οποία περιγράφονται στην αντίστοιχη Έκθεση 
Προόδου, όπως προβλέπεται στο άρθρο 8, παρ. 9 αυτού 
του Κανονισμού. 

4. Διακοπή της εκπόνησης διδακτορικής διατριβής 
μπορεί να γίνει μετά από αίτηση του υποψηφίου ή μετά 
από επαρκώς αιτιολογημένη αίτηση του επιβλέποντα 
καθηγητή προς τη Συνέλευση και με τη σύμφωνη γνώμη 
του αντίστοιχου Τομέα. 

5. Η παραβίαση εκ μέρουςτου υποψήφιου διδάκτορα 
των καθιερωμένων αρχών της εμπιστευτικότητας, ανα¬ 
φορικά με την πνευματική ιδιοκτησία του Εργαστηρίου/ 
Κλινικής, στην οποία εκπονεί τη διατριβή του, αποτελεί 
σοβαρό λόγο αυτοδίκαιης διακοπής της διατριβής του. 

6. Η μη κατάθεση Έκθεσης Προόδου εντός του προ- 
βλεπόμενου στο άρθρο 7, παρ. 3 αυτού του Κανονισμού 
συνεπάγεται αυτοδίκαιη διακοπή της διατριβής από τη 
Συνέλευση, μετά από γραπτή ενημέρωση του υποψηφί¬ 
ου και τηςΤριμελούς Επιτροπής. 

Άρθρο 11 
Συγγραφή 

1 .Το κείμενο της διδακτορικής διατριβής συντάσσεται, 
σύμφωνα με τους κρατούντες επιστημονικούς κανόνες. 
Σε κάθε περίπτωση, για λόγους αποδελτίωσης, η διατρι¬ 
βή συνοδεύεται από περίληψη στα Ελληνικά και Αγγλικά 
τουλάχιστον 400 λέξεων η καθεμιά. 

2. Στη σελίδα του τίτλου του τελικού ανατύπου προ¬ 
τάσσονται οι ονομασίες και τα εμβλήματα του Πανεπι¬ 
στημίου Θεσσαλίας, της Σχολής Επιστημών Υγείας και 
του Τ μήματος Ιατρικής, καθώς και η ονομασία του ή των 
Εργαστηρίων/Κλινικών όπου έγινε η εκπόνησή της. 

3. Σε ξεχωριστή σελίδα επίσης, αναγράφεται: «Η έγκρι¬ 
ση της διδακτορικής διατριβής από το Τμήμα Ιατρικής 
της Σχολής Επιστημών Υγείας του Πανεπιστημίου Θεσ¬ 
σαλίας δεν υποδηλώνει αποδοχή των απόψεων του 
συγγραφέα (σύμφωνα με τις διατάξεις του άρθρου 202, 
παράγραφος 2 του ν. 5343/1932)». 

4. Του τελικού κειμένου προτάσσονται τα ονόματα και 
οι ιδιότητεςτων μελών τηςΤριμελούς και της Επταμελούς 
Εξεταστικής Επιτροπής, καθώς και βραχύ βιογραφικό ση¬ 


μείωμα του υποψήφιου διδάκτορος, με αναφορά τυχόν 
ανακοινώσεων και δημοσιεύσεων των αποτελεσμάτων 
της διατριβής. Σε περίπτωση που υπάρχει δημοσίευση 
ή έχει γίνει δεκτό το άρθρο για δημοσίευση, θα συμπε- 
ριλαμβάνεται σε τελικό κείμενο, ως παράρτημα. 

5. Για τις εντός κειμένου αναφορές και τη σύνταξη της 
βιβλιογραφίας ακολουθείται το σύστημα \/3ηςουνθΓ. 
Άρθρο 12 

Υποστήριξη και αξιολόγηση 
της διδακτορικής διατριβής 

Το άρθρο 41 του ν. 4485/2017 εξειδικεύεται ως ακο¬ 
λούθως: 

1. Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. 

2. Αν η τριμελής συμβουλευτική επιτροπή αποδεχθεί 
την αίτηση του υποψηφίου, συντάσσει αναλυτική ει¬ 
σηγητική έκθεση, προτείνει την επταμελή εξεταστική 
επιτροπή και την υποβάλλει διαμέσου του Τομέα στη Συ¬ 
νέλευση του Τμήματος ζητώντας τον ορισμό επταμελούς 
εξεταστικής επιτροπής για την κρίση της διδακτορικής 
διατριβής. 

3. Βασική προϋπόθεση αποδοχής της αίτησης είναι 
και ο έλεγχος για τυχόν λογοκλοπή, ο οποίος θα πρέπει 
να διενεργείται με ευθύνη του Ιδρύματος. Η αντίστοι¬ 
χη αναφορά του προγράμματος που χρησιμοποιήθηκε 
υποβάλλεται στη Γραμματεία και περιλαμβάνεται στο 
φάκελο του υποψηφίου και αξιολογείται ανάλογα από 
την τριμελή και την επταμελή επιτροπή. 

4. Προϋπόθεση για τον ορισμό Επταμελούς Εξεταστι¬ 
κής Επιτροπής αποτελεί η δημοσίευση ή η αποδοχή για 
δημοσίευση μέρους ή του συνόλου της διατριβής ως 
πρωτότυπης ξενόγλωσσης δημοσίευσης σε επιστημο¬ 
νικό περιοδικό που περιλαμβάνεται σε διεθνείς κατα¬ 
λόγους (ΡυόΜθά, Ιηάθχ Μθάίςυε, δεορυε). 

5. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τ μήματος, μετά από εισήγηση 
του Τομέα, αντικαθίστανται από ισάριθμα μέλη που πλη¬ 
ρούν τα κριτήρια του άρθρου 7 του κανονισμού, καθώς 
και τέσσερα (4) επιπλέον μέλη, που επίσης πληρούν τα 
κριτήρια. 

6. Αποκλείονται από τη σύστασή της μέχρι και δευτέ¬ 
ρου βαθμού συγγενείς του υποψηφίου. 

7. Μετά τη συγγραφή του κειμένου της διδακτορικής 
διατριβής, ο υποψήφιος διδάκτορας υποχρεούται να την 
αποστείλει σε ηλεκτρονική μορφή στα μέλη της τριμε¬ 
λούς συμβουλευτικής επιτροπής, τα οποία οφείλουν να 
προβούν σε σχόλια και παρατηρήσεις. Ο υποψήφιος 
διδάκτορας αφού ενσωματώσει όλα τα σχόλια και τις 
παρατηρήσεις των μελών της τριμελούς την αποστέλλει 
σε ηλεκτρονική και έντυπη μορφή σε όλα τα μέλη της 
επταμελούς εξεταστικής επιτροπής, τα οποία οφείλουν 
εντός τριάντα (30) ημερών να αποστείλουν τυχόν σχόλια 
και παρατηρήσεις. 

8. Η Επταμελής Εξεταστική Επιτροπή συνέρχεται για 
την τελική αξιολόγηση και την κρίση του υποψήφιου 
διδάκτορα, μετά από πρόσκληση του επιβλέποντα καθη¬ 
γητή, εντός εξαμήνου από την ημερομηνία ορισμού της. 

9. Η διδακτορική διατριβή υποστηρίζεται δημόσια από 
τον υποψήφιο διδάκτορα σε ημερομηνία όπως ορίζεται 
στην παρ. 8 ως ανωτέρω. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν και 
μέσω τηλεδιάσκεψης. 

10. Στη συνέχεια, η εξεταστική επιτροπή συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά 
τα κριτήρια την εγκρίνει, με πλειοψηφία πέντε (5) του¬ 
λάχιστον από τα μέλη της. Τα αφυπηρετήσαντα μέλη 
της τριμελούς συμβουλευτικής επιτροπής, που έχουν 
αντικατασταθεί σύμφωνα με την παρ. 4, μπορεί να πα- 
ρίστανται κατά τη συνεδρίαση χωρίς δικαίωμα ψήφου. 

Ί1. Με το βαθμό «ΑΡΙΣΤΑ» βαθμολογούνται μόνο δια¬ 
τριβές, τα αποτελέσματα των οποίων, κατά το χρόνο της 
αξιολόγησης, έχουν δημοσιευθεί ή έχουν γίνει δεκτάγια 
δημοσίευση σε επιστημονικά περιοδικά, που περιλαμβά¬ 
νονται σε διεθνείς καταλόγους. Η επταμελής επιτροπή 
ενθαρρύνεται να λαμβάνει σοβαρά υπόψη τυχόν άλλες 
δημοσιεύσεις και το βαθμό συντελεστή βαρύτητας του 
περιοδικού που έγινε η δημοσίευση. 

12. Μετά την ανάπτυξη, η Επταμελής Εξεταστική Επι¬ 
τροπή συντάσσει Πρακτικό Τελικής Αξιολόγησης που 
υπογράφεται από όλα τα παρόντα μέλη της. 

13. Τα μέλη της Επταμελούς Εξεταστικής Επιτροπής 
που ενδεχομένως θα υποδείξουν διορθώσεις στο τελικό 
κείμενο, με βάση την παρουσίαση, μπορεί να επιφυλα¬ 
χθούν αναφορικά με την υπογραφή του Πρακτικού και 
να υπογράψουν, αφού ο υποψήφιος ανταποκριθεί ικα¬ 
νοποιητικά στις υποδείξεις τους. Την ευθύνη διεκπεραίω¬ 
σης αυτήςτης διαδικασίας έχει ο επιβλέπων καθηγητής, 
ο οποίος και καταθέτει στη ΓραμματείατουΤμήματοςτο 
πλήρως υπογεγραμμένο Πρακτικό. 

Άρθρο 13 

Αναγόρευση υποψηφίων διδακτόρων 

1. Ο υποψήφιος έχει δικαίωμα αναγόρευσης αφού 
κατατεθεί στη Γραμματεία του Τμήματος το Πρακτικό 
Τελικής Αξιολόγησης με θετική κρίση της επταμελούς 
εξεταστικής επιτροπής (όπως προβλέπεται στο άρθρο 12 
του παρόντος κανονισμού). 

2. Θα πρέπει επίσης να κατατεθούν: 

• τρία (3) αντίτυπα σε έντυπη μορφή (ένα για το αρχείο 
της Βιβλιοθήκης του Πανεπιστημίου, ένα για το αρχείο 
τουΤμήματος και ένα γιατο Εθνικό ΚέντροΤεκμηρίωσης) 
και δύο (2) σε ηλεκτρονική μορφή (ένα για το αρχείο της 
Βιβλιοθήκης του Πανεπιστημίου και ένα για το αρχείο 
τουΤμήματος). 

• βεβαίωση κατάθεσηςτης διδακτορικής διατριβής στη 
Βιβλιοθήκη και βεβαίωση μη οφειλής βιβλίου ή άλλου 
υλικού στη Βιβλιοθήκη (χορηγούνται από τη Βιβλιοθήκη) 


3.0 υποψήφιος διδάκτορος με δική του ευθύνη οφεί¬ 
λει να καταχωρίσει ηλεκτρονικά τη διατριβή του στο 
Εθνικό ΚέντροΤεκμηρίωσης. 

Άρθρο 14 

Δικαιώματα υποψηφίων διδακτόρων 

1. Οι διδακτορικές σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως 
ορίζονται στους οικείους Κανονισμούς του Πανεπιστη¬ 
μίου Θεσσαλίας. Μέχρι και πέντε (5) έτη μετά την ολο¬ 
κλήρωση της διδακτορικής τους διατριβής, διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των βιβλιοθηκών του Πανε¬ 
πιστημίου Θεσσαλίας. 

Άρθρο 15 

Προκήρυξη ή Πρόσκληση 

εκδήλωσης ενδιαφέροντος 

για εκπόνηση διδακτορικής διατριβής 

1. Το Τμήμα Ιατρικής μπορεί να προκηρύσσει θέσεις 
υποψήφιων διδακτόρων, υποτρόφων ή όχι. Οι σχετικές 
προκηρύξεις θα δημοσιοποιούνται δια του ημερήσιου 
τύπου και αναρτώνται στους διαδικτυακούς τόπους του 
Τμήματος και του Πανεπιστημίου Θεσσαλίας. 

2. Οι προϋποθέσεις, οι όροι, οι προθεσμίες και οι δια¬ 
δικασίες κατάθεσης υποψηφιοτήτων και επιλογής υπο¬ 
ψήφιων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης των διατριβών, πρέπει να μνημονεύονται ρητά στις 
σχετικές προκηρύξεις και προσκλήσεις. 

3. Η ανάθεση επίβλεψηςτων διδακτορικών διατριβών 
του παρόντος άρθρου μπορεί, βάσει της προκήρυξης, 
να υπόκειται σε επιπλέον διαδικασίες και κριτήρια από 
εκείνα που προβλέπονται στον Ν 4485/2017 και τον πα¬ 
ρόντα κανονισμό. 

Άρθρο 16 

Διδακτορικές διατριβές με συνεπίβλεψη 

1. Τα Τμήματα ΑΕΙ συνεργάζονται με ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
δακτορικών διατριβών με συνεπίβλεψη. 

2. Στην περίπτωση αυτή, τη διοικητική ευθύνη της εκ¬ 
πόνησης της διδακτορικής διατριβής αναλαμβάνει ένα 
από τα συνεργαζόμενα Ιδρύματα, ορίζεται ένας επιβλέ- 
πων από κάθε συνεργαζόμενο Ίδρυμα/φορέα και η εκπό¬ 
νηση της διατριβής διαρκεί τουλάχιστον τρία (3) έτη από 
τον ορισμό των επιβλεπόντων μελών ΔΕΠ/ερευνητών. 

3. Τα σχετικά με τη διαδικασία εκπόνησης της διατρι¬ 
βής, από την επιλογή του υποψήφιου διδάκτορα έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συ¬ 
νεργασίας μεταξύ Ιδρυμάτων, προβλέπονται στο οικείο 
Ειδικό Πρωτόκολλο Συνεργασίας, που καταρτίζεται από 

τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

4. Κάθε θέμα σχετικά με την συνεπίβλεψη διδακτορι¬ 
κών διατριβών με αναγνωρισμένα ως ομοταγή Ιδρύματα 
ή ερευνητικά κέντρα και ινστιτούτα της αλλοδαπής, θα 
καθορίζεται με τις εκάστοτε Υπουργικές Αποφάσεις. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

